钦定古今图书集成/历象汇编/乾象典/第066卷 > 坤舆图说 > 《风赋》宋·吴淑
## 钦定古今图书集成/历象汇编/乾象典/第066卷 > 坤舆图说 > 《风赋》宋·吴淑

大块噫气。其名为风。既破萌而开甲。亦养物以成功。
识树头之少女。喜溪边之郑公。若乃咏其凉。称有隧
入。䘳袖而留香，回桂椒而振气。应广莫以修刑，则明
庶而施惠。待阊阖而藏庶物，候不周而谨边备。空穴
潜应，土囊暴起。复有应尹喜之占，被葛元之指。乘之
既闻于宗悫，御之亦传于列子。赋宋玉之兰台，歌荆
轲之易水。施晋武之瑠璃，置宋明之令史。南海何由
而雀化，佷山何神而薤靡？清清泠泠，愈病析酲。才惊
虎啸，复讶鸢鸣。验乌鹊之移巢，识鸡犬之无声。若乃
瞻台上之铜乌，摇厨中之翣脯。既为天地之使，亦是
阴阳之怒。来时而或能动揵，求处而每因焚羽。启金
縢而明旦，识《爰居》之集鲁。或征自蚩尤，或感由庶女。
飞车初骇于奇肱，曲盖始因于周武。至若称离合号
焚轮，穴在宜都，门传九真。骇法岳之逢兽，“惊鞠陵之
见人。悠然偃草。飒尔祛尘。”常闻“顺物而布气。”亦复
目而胗唇。尔其悠扬转蕙，飘摇吹棘，号怒万窍，退飞，
六鹢扇授。袁宏衣飘，贾谧。戒寒每当于火见，应类或
闻于酒溢。调调刁刁，羊角扶摇。才能猎叶，殊不鸣条。
虽负大翼，讵能终朝。至于习习扇和，依依解冻，当大
麓之弗迷，岂庶人之所共。有虞兴《解愠》之歌，黄帝得
吹尘之梦。亦复便人宁体，动草摇枝。或歌丰沛以为
乐，或济《汾河》而有词。占已闻于师旷，尘或恶于元规。
奔厉而那堪拔木，祥和而祇可披衣。盖君圣而时若，
自均调而得宜。